السلام عليكم. بسم الله والحمد لله والصلاة والسلام على رسول الله. في البخاري ومسلم عن انس بن مالك رضي الله عنه قال قال رسول الله صلى الله عليه وسلم لا يؤمن احدكم حتى يحب
لاخيه ما يحب لنفسه. الحديس ده مهم جدا جدا جدا. النبي عليه الصلاة والسلام بيقول لا يؤمن احدكم حتى يحب لاخيه ما يحب لنفسه يعني هنا مش نفي اصل الايمان نفي كمال الايمان
يعني الايمان بتاعك مش هيكتمل الا بشرط ايه الشرط ده؟ الشرط ده عمل قلبي لا يؤمن احدكم يعني لا يؤمن احدكم ايمانا كاملا حتى يحب لاخيه ما يحب لنفسه ان انت علشان الايمان بتاعك وعلشان الايمان بتاعك يكتمل محتاج ان انت بقلبك ده تحب للناس اللي انت بتحبه لنفسك
طب انت بتحب لنفسك ايه هتقول لي في امر الدنيا ولا في امر الاخرة؟ في امر الدنيا؟ في امر الدنيا تحب لنفسك احسن حاجة تحب ان انت تلبس احسن لبس تحب ان انت تركب احسن عربية تحب ان انت يبقى معك فلوس ربنا يوسع عليك. حب ان انت تبقى ساكن في احسن بيت
تحب ان انت يبقى لك مكانة والناس تحبك. تحب ان انت ربنا يرزقك زوجة كويسة وزرية صالحة. تحب لنفسك ايه في الدنيا؟ انت تكون في عافية في بدنك طبيعي ان انت هتقول ايوة طبعا احب ده
كمال ايمان العبد ان انت زي ما انت حابب ان ربنا سبحانه وتعالى يوسع عليك ويرزقك من الدنيا ان انت تحب لاخيك نفس النعمة يعني لو ربنا سبحانه وتعالى رزق بنت مثلا ان هي اتخطبت وهي في الجامعة في وسط ايه صحباتها البنات
في بنت بيبقى قلبها سليم بفضل الله وهي بتطبق الحديس ده فتلاقيها من ده عمل لا يطلع عليه الا الله تلاقيها كده قلبها ربنا يطلع عليه فيجد في قلبها في قلب البنت دي
ان هي تتمنى كل البنات تحبطها ان يبقوا عندهم نفس النعمة دي ان هي تتخطب وان هي تتزوج وكده في واحدة تانية هي عايزة لأ انا بس ما حدش اتخطب غيري
ان انت معاك عربية لأ مش عايز حد يبقى معاه اا انا بس يبقى معايا العربية دي محدش يبقى معاه زيها ابقى لابس اللبس ده محدش لابس زيه ابقى معايا الموبايل ومحدش معايا زي
فهو يتمنى النعمة لنفسه ومش عايز اي حد تاني يشاركه في النعمة دي هنا ده ما بيطبقش الحديس ده. وهتيجي معنا شوية ان خطورة الحديس ده ان هو بيشيل من القلب
الحسد لان الحسد ازا كان معنى الحديس بيقول لك ايه؟ ان انت تتمنى النعمة اللي عندك تكون عند الناس فالحسد مش كده. الحسد بيتمنى زوال النعمة. يعني حاسد بيكره المحسود. يعني انا بكرهه ومش عايزه يبقى عنده نعمة. وعايز له النعمة عنده تتشال من عنده
الحديس ده بيقول لك ده العكس تماما لا يؤمن احدكم. يعني هنا الحاسد الايمان بتاعه في خطر. الايمان بتاعه متهدد. ليه؟ لانه هو ما بيطبقش الحديس ده لان النبي عليه الصلاة والسلام قال لا يؤمن احدكم حتى يحب لاخيه ما يحب لنفسه. الحسود مش كده
طيب ده في امر الدنيا لا يؤمن احدكم حتى يحب لاخيه ما يحب لنفسه في امر الدنيا وفي امر الاخرة انت تحب لنفسك ايه في الاخرة والله نسأل سؤال كده تحب لنفسك ايه
اه احب ان انا ابقى في الفردوس الاعلى. احب ان انا اكون في رفقة النبي عليه الصلاة والسلام. احب ان انا ربنا يغفر لي. احب ان انا ابقى في درجة عالية
احب ان ربنا يكون راضي عني احب ان انا اجتمع مع الناس الصالحين وان انا احشر في في زمرة الصالحين حب من نفسك ايه ان انت في ارض المحشر تبقى وضعك ايه
تبقى واقف في في ظل العرش ولا تبقى واقف في الحر هتقول طبعا ايوة انا احب ان انا اشوف ربنا سبحانه وتعالى يوم القيامة في الجنة. واحب ان انا آآ اتعامل آآ احاسب حساب يسير يوم القيامة. واحب ان انا اكون في
الفردوس الاعلى وان انا اشوف النبي عليه الصلاة والسلام تحب لنفسك ده من كمال الايمان ان انت تحب لاخيك المسلم اللي انت تحبه لنفسك فده يقتضي ايه يا جماعة ان كان هيقتدي مثلا في امر من امور الدنيا ان انت تدعي له ان انت تساعد الناس لو انت ربنا موسع عليك تحاول توسع على الناس زي ما ربنا موسع عليك وتدي
للناس زي ما ربنا آآ رزقك سبحانه وتعالى ده لو ده في امور الدنيا في امور الاخرة لما تحب الناس تبقى عندك او معك في نفس الدرجة في الاخرة ده هيخليك ان انت تدعو الى الله
ده يخليك ان انت ما تشوفش واحد بعيد وعن آآ يعني محتاج حد ياخد بايده ومحتاج حد يشجعه محتاج حد يعلمه وانت هتسيبه تقول يا عم سيبه. المهم انا. المهم ان انا آآ ابقى صح. المهم ان انا ابقى
المهم ان انا ابقى كويس فالبنت المحجبة اللي ربنا رزقها بالحجاب الصحيح هتشوف صاحبتها اللي لسة ما خدتش الخطوة تتعامل معها بالمنطلق ده. لا يؤمن احدكم حتى يحب لاخيه ما يحب لنفسه. الدعوة بالمنطلق ده هتختلف. ان انا عرفت حاجة كويسة. انا ربنا وفقني لحاجة كويسة فنفسي علشان انا بحبك
وبحب لك الخير نفسي ان انت تبقى معي في نفس الحاجة دي. شايفين الحديس يا جماعة؟ خد بالك الحديس ده كله يعني مش حاجة ما فيش حاجة يعني ايه؟ حاجة ظاهرة حاجة عمل قلبي
يعني ربنا هيطلع على على قلبك يلاقي ان انت تتمنى للشخص اللي انت شايفه على معصية تتمنى له الهداية ليه انت تحبي له ايه تحب له ان هو يموت على المعصية دي
وتفرح انت تبقى انت كده بقيت سعيد لما الشخص اللي انت شايفه ومستحقره وشايف ان هو حاجة يعني ازاي بيعصي ربنا كده تحب ان هو يموت على المعصية تحب ان هو
يدخل النار تحب ان هو يعذب في القبر طب انت تحب لنفسك ده؟ تحب لنفسك ان انت لو انت على معصية الناس تسيبك ان انت لو في حاجة انت جاهل فيها ما تعرفهاش. تحب الناس اه تتركك على على جهلك ولا الناس تعلمك
بيحب ان حد يشتد عليك في الكلام ويتعامل معك بغلظة لما تغلط ولا حد ياخد بايدك بالراحة ويعلمك ويفهمك حب لنفسك ايه ؟ لزلك النبي، عليه الصلاة والسلام، قال من احب
من احب ان يدخل الجنة او ان يزحزح عن النار ويدخل الجنة فلتأته منيته وهو يؤمن بالله واليوم الاخر وليأتي الى الناس الذي يحب ان يؤتى اليه يعني لو انت عايز تدخل الجنة وتزحزح عن النار
فلتأته منيته يعني يأتيه الموت وهو يؤمن بالله واليوم الاخر وليأتي الى الناس الذي يحب ان يؤتى اليه زي ما انت تحب الناس تعاملك وتكلمك وتدعي لك وتتمنى لك الخير
تحب ان ان انت تبقى انت بتعمل كده مع الناس فليأتي فزي ما انت بتحب الناس تعاملك معاملة كويسة وتقول لك كلام كويس وتاخد بايدك وتكون بتتعامل معك بالحلم وتغفر الغلطات بتاعتك
تعامل مع الناس كده وليأت الى الناس الذي يحب ان يؤتى اليه. زي ما انت حابب الناس تعاملك عامل الناس حديس جميل جدا يعلمنا ان احنا نركز على المعنى ده
لا يؤمن احدكم حتى يحب لاخيه ما يحب لنفسه. شيل الحسد من قلبي لما ربنا سبحانه وتعالى يوسع علي بنعمة ابقى نفسي ان كل الناس تبقى عندها النعمة دي لذلك كان ابن عباس بيقول ان هو اني لاقرأ الاية من كتاب الله فاعلم ما فيها من العلم والعمل. بيقول انا انا عارف
آآ القراءات اللي فيها وعارف الاحكام وعارف معناها والتفسير وسبب النزول فبيقول انا لما بقرأ ده بيبقى نفسي ان كل المسلمين عارفين اللي انا عارفه ده معنى ايه؟ لا يؤمن احدكم حتى يحب لاخيه ما يحب لنفسه. فنتمنى ان احنا
نستفيد من الحديس ده نشيل حسد من قلوبنا لو عندي نعمة اتمنى ان هي تكون عند الناس ان انا لو ربنا سبحانه وتعالى وفقني لطاعة ان انا احاول اشد الناس واخد بايديها وان انا اعلم الناس. ربنا رزقك علم رزقك موهبة تستعمل الموهبة دي في طاعة
انطلاقا من قول النبي صلى الله عليه وسلم لا يؤمن احدكم حتى يحب لاخيه ما يحب لنفسه. جزاكم الله خيرا شدوا حيلكم في الحفظ آآ ان شاء الله نكمل قريبا بازن الله المقطع اللي جاي. جزاكم الله خيرا والسلام عليكم ورحمة الله وبركاته